पानीपत | सैनी कॉलोनी से 14 वर्षीय किशोर घर से लापता हो गया। तीन दिन से उसका कोई सुराग नहीं लग पाया है। परिजनों ने आसपास के क्षेत्र व रिश्तेदारी में किशोर की तलाश की, लेकिन उसका कोई पता नहीं चल पाया है। पिता ने मॉडल टाउन थाने में केस दर्ज कराया है। बिहार के मोती हारी के उमेश सैनी कॉलोनी में किराए पर रहता है। 14 वर्षीय बड़ा बेटा मोहित 14 मई को घर से बाहर खेलने के लिए पार्क में गया था। इसके बाद लौटकर नहीं आया। पुलिस मामले की जांच कर रही है।